**10-mavzu: Nomoddiy aktivlar.**

**Reja:**

1. Nomoddiy aktivlar tushunchasi va uni dastlabki baholash.  
2. Nomoddiy aktivlarni qayta baholash.  
3. Nomoddiy aktivlar amortizatsiyasi.

**1. Nomoddiy aktivlar tushunchasi va uni dastlabki baholash.**

Nomoddiy aktivlar bilan bog‘liq asosiy MHXS hujjatlari:

1. Moliyaviy hisobotning konseptual asosi
2. 1-son BHXS “Moliyaviy hisobotni taqdim etish”
3. 38-son BHXS “Nomoddiy aktivlar”
4. 36-son BHXS “Aktivlar qadrsizlanishi”
5. 32-son ShDQ Sharhi “Nomoddiy aktivlar - vebsayt sarflari”

Nomoddiy aktivlar klassifikatsiyasi:

1. Gudvil;
2. Litsenziyalar
3. Savdo belgisi
4. Patentlar
5. Mualliflik huquqi
6. Huquqlar (Franchayzlar)
7. Mijozlar portfeli
8. Brend
9. Tajriba va konstruktorlik
10. Dasturiy ta’minot

Nomoddiy aktivlar – bu Moddiy–ashyoviy mazmunga ega bo‘lmagan identifikatsiyalanadigan nemonetar aktivlar hisoblanadi.[[1]](#footnote-1)

**2. Nomoddiy aktivlarni qayta baholash.**

38-son BHXS bo‘yicha nomoddiy aktivlarni xarid qilishning asosiy 4 ta yo‘nalishi keltirilgan:

1. Alohida xarid qilish;
2. Biznes boshqaruv doirasida xarid qilish;
3. Aktivlarni ayriboshlash orqali xarid qilish;
4. Tashkilotning o‘zida yaratilgan nomoddiy aktivlar.

Xarid qilingan nomoddiy aktiv boshlang‘ich qiymat bo‘yicha baholanadi. Boshlang‘ich qiymat quyidagilarni o‘z ichiga oladi:

(a) sotib olish narxi, shuningdek savdo chegirmalari va qisman qaytarishlar (ribeyt) chiqarib tashlagan holda import bojlari va qoplanmaydigan soliq summasi; va

(b) aktivni belgilangan maqsadda foydalanishga tayyorlash bilan  
bog‘liq barcha bevosita sarflar.

Nomoddiy aktivning dastlabki qiymatiga kiritilmaydigan sarflar:

* yangi mahsulot yoki xizmatlarni namoyish etish bilan bog‘liq sarflar (reklama va ularni namoyish etish bilan bog‘liq tadbirlarni o‘tkazish sarflarini o‘z ichiga olgan holda);
* yangi joyda yoki haridorlarning yangi sinfi bilan tijorat faoliyatini yuritish bilan bog‘liq sarflar (xodimlarni o‘qitish bilan bog‘liq sarflarini o‘z ichiga olgan holda);
* ma’muriy va boshqa umumiy ustama xarajatlar;
* aktivning raxbariyat tomonidan nazarda tutilgan tarzda foydalanishga yaroqli bo‘lgan, lekin foydalanishga topshirilmagan paytda amalga oshirilgan sarflar; va
* dastlabki operatsion zararlar, masalan mazkur aktiv yordamida amalga oshirilayotgan ishlab chiqarishga bozor talabini shakillantirish davrida ko‘rilgan operatsion zararlar

**3. Nomoddiy aktivlar amortizatsiyasi.**

Amortizatsiya - bu nomoddiy aktivning amortizatsiyalanadigan qiymatini uning foydali xizmat muddati davomida tizimli taqsimlash hisoblanadi.[[2]](#footnote-2)

Amortizatsiyalanadigan qiymatni aniqlash uchun nomoddiy aktivning boshlang’ich qiymatidan uning tugatish qiymatini ayirib tashlash orqali aniqlanadi:

Amortizatsiyalanadigan qiymat = Boshlang’ich qiymati – Tugatish qiymati.

Nomoddiy aktiv qachonki foydalanishga tayyor bo‘lsa, amortizatsiya boshlanadi.

Nomoddiy aktivlar amortizatsiyasi quyidagi ikki sananing oldingisida to‘xtatiladi:

Nomoddiy aktivlar tan olinishi bekor qilingan sanada (IAS 38);

Nomoddiy aktivlar sotish uchun mo‘ljallangan aktiv sifatida klassifikatsiya qilingan sanada (IFRS 5).

*Nomoddiy aktivning balans qiymati* - bu shunday qiymatki, bunda aktiv har qanday jamg‘arilgan amortizatsiya va/yoki yig‘ilgan qadrsizlanish bo‘yicha zararlarni chegirilgandan so‘ng moliyaviy holat to‘g‘risidagi hisobotda tan olinishi lozim.

*Nomoddiy aktivning tannarx* - bu aktivni uning xaridi yoki qurilishi paytida sotib olish uchun to‘langan pul mablag‘i va/yoki pul mablag‘i ekvivalentidagi qiymat yoki boshqa turdagi uning evaziga berilgan tovonning haqqoniy qiymati yoki, tegishli hollarda, boshqa BHXSlarning, misol uchun BHXS 2 “Aksiyaga asoslangan to‘lov” ning aniq talablariga muvofiq ushbu aktivning dastlabki tan olinishidagi qiymat hisoblanadi.

*Nomoddiy aktivning eskirish hisoblanadigan qiymat* - bu aktivning tugatish qiymati chegirilgandagi tannnarxi yoki tannarx o‘rniga aks ettiriladigan boshqa qiymatidir.[[3]](#footnote-3)

**Tayanch iboralar**

Nomoddiy aktiv, foydali xizmat muddati, nomoddiy aktivni tan olish, oldingi hodisalar, iqtisodiy naf, shartnomaviy yoki boshqa yuridik huquqlar, identifikatsiyalanish, nazorat qilish, qiymat, baho, qiymati ishonchli baholanish, ichki yaratilgan nomoddiy aktiv, alohida xarid qilish, aktivlarni ayriboshlash orqali xarid qilish.

**Nazorat va mulohaza uchun savollar**

1. Nomoddiy aktiv deganda qanday aktivlar tushuniladi?
2. Nomoddiy aktivni tan olishning qanday meznlari mavjud?
3. Oldingi hodisalar deganda nima tushuniladi?
4. Aktivning identifikatsiya qilinishi deganda nima tushuniladi?
5. Nomoddiy aktivlarni olishning qanday yo’llari bor?
6. Nomoddiy aktivga eskirish hisoblashning xususiyatlari nimadan iborat?
7. Aktivlarni ayriboshlash orqali xarid qilish hisobi qanday yuritiladi?

**Foydalanilgan adabiyotlar ro’yxati (List of used literature)**

1. IAS 38 (Buxgalteriya hisobining xalqaro standarti 38) Nomoddiy aktivlar (tarjima). [www.mf.uz](http://www.mf.uz) – O’zbekiston Resppublikasi Moliya Vazirligi
2. Moliyaviy hisobotning xalqaro standartlari. O’quv qo’llanma / D.E.Norbekov, A.N.To’rayev, Sh.Sh.Rahmonov; -T.: “Iqtisod-moliya”, 2019. 322b.
3. Ibragimov A., Ochilov I., Qо‘ziev I. Moliyaviy va boshqaruv hisobi –T.: Iqtisod-moliya. 2008 y.
4. Jo‘raev N., Bobojonov O., Abduvaxidov F., Sotvoldieva D. Moliyaviy va boshqaruv hisobi. Darslik. -T.: 2007 y.
5. Kаrimоv A., Kurbanbayev J., Jumanazarov S. Buxgalteriya hisobi. Darslik. - T.: “IQTISOD-MOLIYA”, 2018 y.
6. KuljanovO., Xusinov I. JumanazarovS.;Buxgalteriya hisobi nazariyasi: O‘quv qo‘llanma.– T.: “Iqtisod-Moliya”, 2018.
7. Jalolova D. Buxgalteriya hisobining xalqaro standartlari - T.: Moliya instituti, 2004. - 25 b
8. Buxgalterskiy uchet po mejdunarodnыm standartam finansovoy otchetnosti. Ucheb. pos. I, II tom/ - T.: “ILM FAN RIVOJ”, 2015.-278 s.

1. IAS 38 (Buxgalteriya hisobining xalqaro standarti 38) Nomoddiy aktivlar (tarjima). [www.mf.uz](http://www.mf.uz) – O’zbekiston Resppublikasi Moliya Vazirligi [↑](#footnote-ref-1)
2. IAS 38 (Buxgalteriya hisobining xalqaro standarti 38) Nomoddiy aktivlar (tarjima). [www.mf.uz](http://www.mf.uz) – O’zbekiston Resppublikasi Moliya Vazirligi [↑](#footnote-ref-2)
3. IAS 38 (Buxgalteriya hisobining xalqaro standarti 38) Nomoddiy aktivlar (tarjima). [www.mf.uz](http://www.mf.uz) – O’zbekiston Resppublikasi Moliya Vazirligi [↑](#footnote-ref-3)